	ROMANIA

	JUDEȚUL MARAMUREȘ

	CONSILIUL JUDEȚEAN MARAMUREȘ           

	DIRECŢIA ECONOMICĂ 

	Nr. 22297/01.10.2026







RAPORT DE SPECIALITATE
la proiectul de hotărâre
privind aprobarea taxelor și tarifelor locale pentru anul fiscal 2027




	În conformitate cu principiul autonomiei locale, stabilirea taxelor și tarifelor locale pentru anul fiscal 2026 are la bază prevederile art. 484 Taxe speciale și art. 486 alin(1) - Alte taxe locale, din Legea nr. 227/2015 privind Codul fiscal. 
În vederea întocmirii proiectului de hotărâre pentru aprobarea tabloului cuprinzând taxele şi tarifele locale pentru anul 2027, s-au solicitat unităților din subordine, precum și compartimentelor din cadrul aparatului de specialitate propuneri cu  privire la nivelul taxelor și tarifelor pentru anul fiscal 2027. 
Astfel, în baza solicitărilor venite din partea structurilor din aparatul de specialitate al Consiliului județean Maramureș, precum și a instituțiilor din subordine, în urma verificării încadrării în limitele stabilite de lege, față de nivelul taxelor și tarifelor locale  stabilite  în anul precedent și valabile în anul fiscal 2026, se propun pentrul anul fiscal 2027, următoarele moficări:

· În cadrul Anexei nr. 1 și Anexei nr. 2, Direcția Arhitect șef, din cadrul Consiliului județean Maramureș, prin adresa nr. 22144/30.09.2026, propune menținerea taxelor din anul anterior, actualizând doar denumirile actelor, temeiuri legale și regulile de aplicare introduse prin Legea nr.169/2026 - Codul amenajării teritoriului, urbanismului și construcțiilor. Excepție fac Taxa pentru eliberarea avizului de inițiere a PUZ, a avizului tehnic al arhitectului-șef și a punctului de vedere al structurii de specialitate și Taxa pentru emiterea acordului unic prin intermediul C.A.U. a Consiliului Județean Maramureș, inclusiv pentru unitățile administrativ-teritoriale care au încheiat convenție de colaborare cu Consiliul Județean, care vor crește de la 15,00 lei la 150,00 lei. Totodată se solicită introducerea unei noi taxe cu denumirea Taxa pentru emiterea avizului unic integrat de la nivel local prin intermediul Comisiei locale de avizare integrată a documentațiilor de amenajare a teritoriului și de urbanism (C.L.A.I.) a Consiliului Județean Maramureș, cu valoarea de 150,00 lei;

· În cadrul Anexei nr. 3, Direcția Arhitect șef, propune de asemenea creșterea tarifului pentru copiile efectuate pe format A4 de la 0,50 la 0,75 lei, format A4 fată/verso de la 0,75 la 1,00 lei, format A3 de la 1,00 la 1,50 lei și format A3, față/verso de la 1,50 la 2,00 lei. Tariful pentru eliberarea de adeverințe, după prima pagina, se modifică de la 0,50 la 0,75 lei;

· În cadrul Anexelor nr. 5, 6, 7, 8, și 9, toate instituțiile muzeale, propun modificarea taxelor pentru anul fiscal 2027, inclusiv taxa pentru biletul unic de acces; 

În cazul taxelor specifice stabilite în baza OG nr.43/1997 privind regimul drumurilor, cu modificările şi completările ulterioare, se propune menținerea nivelului acestora. 
Având în vedere cele prezentate mai sus, supunem spre analiză şi aprobare proiectul de hotărâre iniţiat în acest scop şi anexele la acesta.
Proiectul de hotărâre a îndeplinit procedurile legale pentru transparență decizională, fiind publicat pe site-ul instituției în perioada             -         2026.

